OmegaT 3.5 - Guida del usator

# Appendix E. LanguageTool plugin

## Introduction

LanguageTool es un software open source, corrector de stilo e grammatica pro anglese, francese, germano, polaco, nederlandese, romaniano, e plure altere linguas - vide le lista del linguas supportate.

On pote pensar de LanguageTool como un software pro deteger errores que un simplice corrector orthographic non pote discoperir, e.g. confunder there/their, no/now etc. Illo pote etiam deteger alicun errores de grammatica. Illo non include le controlo orthographic. LanguageTool trovara errores pro le qual esseva definite un regula in su files de configuration del specific lingua.

Figure E.1. LanguageTool in OmegaT

## Installation e uso

Le plugin LanguageTool es includite in OmegaT. Illo essera usate automaticamente ab OmegaT si Optiones > Corrector del lingua es marcate. Le regulas applicate (si ulle) dependera ex le lingua fonte e de destination del projecto. Quando un regula es discatenate, le phrase correspondente essera sublineate in azur in le Editor (vide alsi e I didn't do nothing in le imagine precedente). Quando on passa le mouse supra le phrase sublineate, comparera un explication.

### Incompatibilitates

LanguageTool non laborara debitemente si un version vetule es trovate in le plica /plugin. Remove LanguageTool ex le plica /plugin ante que tu lancea OmegaT.