Han participat en la localització de l'OmegaT al català:
Mikel Forcada Zubizarreta (versió 1.4)
Jordi Serratosa Quintana (versions 1.6 a 3.0)
Mariona Galofré Pujol (versió 4.1)
Moisés Piñero Fernandez (versió 4.1)
Marc Riera Irigoyen (versions 4.1 a l'actual)


Què és l'OmegaT?
================

L'OmegaT és una eina gratuïta, de codi obert i multiplataforma de traducció
assistida per ordinador, amb coincidències parcials, memòria de traducció,
cerca de paraules clau, glossaris i aprofitament de traduccions en projectes
actualitzats.



Informació sobre la llicència
=============================

L'OmegaT està disponible sota els termes de la Llicència Pública General GNU
tal com ha estat publicada per la Free Software Foundation, ja sigui la versió 3
de la llicència o bé (si ho preferiu) qualsevol altra versió posterior. Podeu
trobar el text de la llicència a /docs/OmegaT-license.txt

L'OmegaT utilitza diverses biblioteques. La llicència de cada biblioteca
s'indica a «/lib/licenses/Licenses.txt».



Requisits per a instal·lar l'OmegaT
===================================

L'OmegaT requereix que tingueu instal·lada la versió 1.8 o posterior del Java
Runtime Environment (JRE) en el sistema.

Us recomanem que utilitzeu els paquets de l'OmegaT que inclouen el JRE, per a
estalviar-vos la molèstia de seleccionar-lo, obtenir-lo i instal·lar-lo.



Instal·lació de l'OmegaT (Windows)
==================================

Executeu el programa d'instal·lació.



Instal·lació de l'OmegaT (Mac)
==============================

Descomprimiu l'arxiu .zip de l'OmegaT per a obtenir una carpeta que conté un
fitxer de documentació i l'aplicació OmegaT. Moveu la carpeta a una ubicació
adequada, com ara la carpeta «Aplicacions».



Instal·lació de l'OmegaT (Linux)
================================

Col·loqueu l'arxiu en qualsevol carpeta adequada i descomprimiu-lo. L'OmegaT
està a punt per a executar-se.

Tanmateix, podeu obtenir una instal·lació més ordenada i amigable mitjançant
l'script d'instal·lació (linux-install.sh). Per a utilitzar aquest script, obriu
una finestra del terminal (consola), canvieu la carpeta de treball a la carpeta
que conté els fitxers «OmegaT.jar» i «linux-install.sh» i executeu l'script amb
«./linux-install.sh».



Instal·lació de l'OmegaT (Solaris, FreeBSD, etc.)
=================================================

Col·loqueu l'arxiu en qualsevol carpeta adequada i descomprimiu-lo. L'OmegaT
està a punt per a executar-se.



Execució de l'OmegaT (Windows)
==============================

En cas que hàgiu creat una drecera en l'escriptori durant la instal·lació,
feu doble clic en la drecera.

El programa d'instal·lació pot crear dreceres en el menú d'inici, l'escriptori i
l'àrea d'accés ràpid. També podeu arrossegar manualment el fitxer «OmegaT.exe»
al menú d'inici, a l'escriptori o a l'àrea d'accés ràpid per a enllaçar-lo des
d'allà.

Si podeu veure el fitxer «OmegaT» però no «OmegaT.exe» en el vostre gestor de fitxers
(Explorador de Windows), canvieu la configuració perquè es mostrin les
extensions dels fitxers.



Execució de l'OmegaT (Mac)
==========================

Feu doble clic en l'aplicació OmegaT.

Podeu arrossegar l'aplicació OmegaT al dock o a la barra d'eines
d'una finestra del Finder per a poder-la executar des de qualsevol lloc. També la
podeu executar des del camp de cerca de l'Spotlight.



Execució de l'OmegaT (Linux)
============================

Si heu utilitzat l'script «linux-install.sh», podeu executar l'OmegaT amb:

    Alt+F2

i després:

    omegat

Si voleu executar l'OmegaT d'una manera més còmoda, podeu utilitzar l'script
del Kaptain inclòs («omegat.kaptn»). Per a utilitzar aquest script, primer heu
d'instal·lar el Kaptain. Llavors podeu executar l'script del Kaptain amb:

    Alt+F2

i després:

    omegat.kaptn



Execució de l'OmegaT des de la línia d'ordres (tots els sistemes operatius)
===========================================================================

L'ordre per a executar l'OmegaT és:

    cd <carpeta on es troba el fitxer OmegaT.jar>

    <nom i camí del fitxer executable del Java> -jar OmegaT.jar

(El fitxer executable del Java és el fitxer «java» en el Linux i «java.exe» en el Windows.  
Si el Java està instal·lat per a tot el sistema i es troba en el camí d'ordres,
no cal introduir el camí complet.)



Contribucions
==============

L'OmegaT és una obra original de Keith Godfrey.

Jean-Christophe Helary és el coordinador del projecte OmegaT.

Equip actual:
(en ordre alfabètic)

- Marco Cevoli (coordinador de la comunitat del Telegram)
- Jean-Christophe Helary (coordinador de la comunitat de Twitter)
- Kos Ivantsov (coordinador de la localització)
- Concepción Martin (coordinadora de la comunitat de Facebook)
- Hiroshi Miura (desenvolupador principal)
- Briac Pilpré (administrador de la web)
- Philippe Tourigny (coordinador de la documentació)
- Lucie Vecerova (coordinadora de la comunitat de Facebook)

Les contribucions al codi estan documentades a /docs/contributors.txt.

Contribucions anteriors:
(en ordre alfabètic)

- Anthony Baldwin (coordinador de la localització)
- Vincent Bidaux (coordinador de la documentació)
- Didier Briel (coordinador del projecte)
- Alex Buloichik (desenvolupador principal)
- Sabine Cretella
- Dmitri Gabinski
- Aaron Madlon-Kay (coordinador del projecte)
- Maxym Mykhalchuk (desenvolupador principal)
- Samuel Murray
- Henry Pijffers (coordinador dels llançaments)
- Marc Prior (coordinador del projecte, administrador de la web)
- Vito Smolej (coordinador de la documentació)

i moltes altres persones que han aportat una ajuda inestimable.

(Si creieu que heu contribuït considerablement al projecte OmegaT i el vostre
nom no apareix en la llista, no dubteu a posar-vos en contacte amb nosaltres).



Enllaços útils
==============

Podeu trobar la informació més recent sobre l'OmegaT a:

  https://omegat.org/

Recursos d'ajuda per a l'usuari:

  https://omegat.org/support

Sol·licituds de millores (en anglès), en el lloc web de SourceForge:

  https://sourceforge.net/p/omegat/feature-requests/

Informes d'error (en anglès), en el lloc web de SourceForge:

  https://sourceforge.net/p/omegat/bugs/

Guia de col·laboració de l'OmegaT

  https://omegat.readthedocs.io/en/latest/
